open-index/open-wikipedia-markdown huggingface dataset:
Deathbed Poetry: Hope Against Hope

**Deathbed Poetry: Hope Against Hope** on suomalaisen kristillisen death metal -yhtyeen Deuteronomiumin neljäs studioalbumi. Se julkaistiin vuonna 2011 levymerkillä Bullroser Records.

Albumi debytoi Suomen virallisen listan sijalla 38.

## Kappaleet
#
#
#
#
#
#
#
#
#
#
#
#

## Kokoonpano
* Miika Partala – kitara, laulu
* Kalle Paju – kitara
* Manu Lehtinen – bassokitara, taustalaulu
* Janne-Jussi Kontoniemi – rummut

+

* Mark Broomhead – kerronta (kappaleet 1, 9 & 12)

### Tuotanto
* Arttu Sarvanne – äänittäjä, miksaaja
* Joona Lukala – masteroija
* Kirsi Salonen – kansitaide
* Timo Sillankorva – layout
* Lasse Niskala – valokuvat

## Arvostelut
* Hifimaailma: 
* Imperiumi: 7/10
* Lupaus.net: 

## Lähteet

## Aiheesta muualla
* 
*
Simo Klimscheffskij

**Simo Klimscheffskij** (22. joulukuuta 1933 Vilna – 31. lokakuuta 2002 Turku) oli suomalainen pyöräilyjohtaja. Hän vaikutti myös Turun kaupunginvaltuustossa vuodesta 1973 kokoomuksen edustajana, myöhemmin myös kaupunginhallituksessa ja sen puheenjohtajana. Hänet adoptoitiin viisivuotiaana orpona Turkuun.

Hänen muistokseen Turun urheiluliiton pyöräilyjaosto on järjestänyt jo useina vuosina *Simo Klimscheffskij'n muistoajon* samana viikonloppuna TS-kortteliajojen kanssa.

## Lähteet
The Amen

**The Amen** on suomalaisen kristillisen death metal -yhtyeen Deuteronomiumin viides studioalbumi. Se julkaistiin 30. huhtikuuta 2013 levymerkillä Die And Gain Records, jonka omistaa Maanalainen Levykauppa.

## Kappaleet
#
#
#
#
#
#
#
#
#
#
#

## Arvostelut
* Kaaoszine: 6/10

## Lähteet

## Aiheesta muualla
* 
*
Telkon hyppyrimäet

**Telkon hyppyrimäet** oli kahden hyppyrimäen muodostama mäkihypyn suorituspaikka Kuopion Kelloniemen Pirttiniemessä.

Mäet olivat pitkään hyppykelvottomia ennen kuin 2010 ja 2011 niitä kunnostettiin talkoilla. Telkon hyppyrimäet purettiin vuonna 2015.

Telkon hyppyrimäet oli vuosikymmeniä yksi Kuopion seudun tärkeimmistä junioreiden harjoittelupaikoista, josta myös monet kansainvälisen tason huippuhyppääjät ovat aloittaneet uransa.

## Katso myös
*Puijon hyppyrimäet
*Petosen hyppyrimäet
*Neulamäen hyppyrimäet

## Aiheesta muualla
* Puijon Hiihtoseura

## Lähteet
*Telkon hyppyrimäet skisprungschanzen.com 
*Hiihdon, yhdistetyn ja mäenlaskun historiaa Kuopiossa  Liikunta - Kuopion kaupunki
*Miettinen, Kyösti: PUIJON HIIHTOSTADIONIN RAKENTAMINEN vuosina 1925 - 2002
Matka-Vekka

**Matkatoimisto Oy Matka-Vekka** oli vuonna 1973 perustettu suomalainen matkanjärjestäjä ja matkatoimisto, jonka toiminta loppui myyntiyhtiönä toimineen Primera Holidays Oy:n konkurssiin syyskuussa 2020. Matka-Vekka kuului vuodesta 2006 pohjoismaiseen Primera Travel Group -matkailukonserniin, joka toimii Suomen lisäksi Ruotsissa, Norjassa, Tanskassa ja Islannissa. Matka-Vekan ohella Primeran tuotemerkkinä toimi vuosina 2016–2017 Lomamatkat, kunnes alkukesästä 2017 Primera kertoi luopuvansa Lomamatkat-brändin käytöstä ja keskittyvänsä markkinoimaan matkojaan vain Matkavekka-tuotemerkillä (nyt yhteen kirjoitettuna ilman yhdysviivaa). 

Matka-Vekka tuotti viime vuosinaan etenkin kaupunkilomia Baltiaan ja muualle Eurooppaan, risteilymatkoja sekä kiertomatkoja bussilla. Lapsiperheiden erikoistuotteena olivat valmismatkapaketit suorine lentoineen Tanskan Legolandiin.

## Historia
Matka-Vekan perusti Seppo Vekka, joka oli hämeenlinnalaista linja-autoilijasukua. Ensimmäiset Matka-Vekan omat tuotteet olivatkin bussi-laiva yhdistelmämatkoja Tukholmaan Vekan busseilla ja Viking Linen autolautoilla. 1970-luvun puolivälissä Seppo Vekka kehitti yhtiölleen oman tietojärjestelmän, aikana jolloin matkatoimistojen tietotekniset ratkaisut olivat vielä hyvin kehittymättömät.  Pikku hiljaa matkatuotanto laajeni myös lentäen tehtävien matkojen puolelle. Samaan aikaan myös matkamyymäläverkosto kasvoi sekä yritysostoin että omia myymälöitä avaamalla. Suurimmillaan Matka-Vekka oli 2000-luvun alussa, jolloin matkamyymälöitä oli yli 60.
Vuonna 1999 Matka-Vekka myytiin rahoitusyhtiö Capmanille. Seppo Vekka jatkoi kuitenkin yrityksen toimitusjohtajana vuoteen 2002 asti, jolloin hän siirsi tehtävät Mikko Pietariselle. Vuonna 2006 pohjoismainen matkailukonserni Primera Travel Group osti Matka-Vekan koko osakekannan. Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Seuraavana vuonna Lomamatkat-brändin käytöstä luovuttiin.

Matkavekan taustayhtiö Primera Holidays Oy asetettiin Suomessa konkurssiin syyskuussa 2020, jolloin Matkavekan toiminta päättyi. Marraskuussa 2020 myös konsernin tanskalainen emoyhtiö TravelCo Nordic A/S asetettiin konkurssiin. Primera Holidays Oy:n konkurssipesän liiketoiminta on myyty uudelle yhtiölle nimeltä Bravo Tours af 1998 A/S, joka hoitaa Matka-Vekan suomalaisasiakkaiden korvauskysymyksiä.

## Lähteet

## Aiheesta muualla
*Matkavekan verkkosivut
Sinun numerosi? – Kuinka monta on liian paljon?

**Sinun numerosi? – Kuinka monta on liian paljon?** () on ensi-iltansa suomessa 28. lokakuuta 2011 saanut yhdysvaltalainen romanttinen komedia. Elokuvan ohjasi Mark Mylod ja käsikirjoituksesta vastasivat Gabrielle Allan ja Jennifer Crittenden. Pääosassa näyttelevät muun muassa Anna Faris ja Chris Evans.

## Juoni
Bostonilainen Ally säikähtää omaa numeroaan. Naistenlehden mukaan amerikkalaisnaisella on elämänsä aikana keskimäärin 10,5 rakastajaa ja Allyn numero on jo lähes tuplasti isompi. Naistenlehti ilmoittaa myös, että yli 20 petikumppania haalineilla naisilla on vaikeampi päästä naimisiin. Lisäksi Allyn pikkusisko on menossa naimisiin ja Ally päättää, että seuraavan miehen on oltava Se Oikea. Olisiko kenties joku entisistä heiloista sittenkin vielä tutustumisen arvoinen? Miesjahtiin avuksi pestautuu Allyn naapuri Colin, jonka seurassa he ovat kuin yö ja päivä.

## Näyttelijät
Algot Jansson

**Algot Viktor Jansson** (28. marraskuuta 1876 Kirkkonummi – 20. syyskuuta 1936 Helsinki) oli suomalainen kansakoulunopettaja ja ruotsin kielellä kirjoittanut kirjailija.

Janssonin vanhemmat olivat maanviljelijä Johan Viktor Jansson ja Mathilda Sundell. Jansson valmistui kansakoulunopettajaksi 1899 ja hän suoritti yliopiston jatkokurssit 1911–1912 sekä 1919–1920. Hän toimi kansakoulunopettajana Helsingissä vuodesta 1900 alkaen ja oli myös Vallilan ruotsalaisen kansakoulun johtajana. Opettajan työn ohella Jansson toimi vuodesta 1908 ''Tidskrift för folkskolan'' -aikakauslehden toimittajana. 

Jansson oli Helsingin kaupunginvaltuuston jäsen 1922–1928. Hän oli Suomen yleisen ruotsalaisen kansakoulunopettajayhdistyksen (*Finlands allmänna svenska folkskollärare- och lärarinneförening*) yleissihteerinä 1907–1926, varapuheenjohtajana 1926–1932 ja puheenjohtajana vuodesta 1933.

Jansson kirjoitti yhden novellikokoelman sekä lisäksi useita ruotsinkielisiä kansakoulun oppikirjoja.

## Kaunokirjallisia teoksia
* *Bondekungar och vanligt folk* : berättelser. Söderström, Helsingfors 1929

## Muuta kirjallista tuotantoa
* *Svensk ordlista för rättskrifning* ; tekijät Mårten Thors ja Algot Jansson. Söderström, Helsingfors 1905, 7. uppl. 1938
* *Folkskolans läsebok 1, Ur sagan och livet*. G. W. Edlund, Helsingfors 1911, 9. uppl. 1937
* *Folkskolans geografi* ; tekijät Mårten Thors ja Algot Jansson. Söderström, Helsingfors 1913, 9. uppl. 1938
* *Folkskolans läsebok. 2, Ur historien och naturen*. G. W. Edlund, Helsingfors 1913, 4. uppl. 1928
* *Sjuttonde allmänna folkskolmötet : föredragen och förhandlingarna vid den svenska sektionen utgivna av Algot Jansson*. Stadsrådet, Helsingfors 1919
* 'Gamla åskådningssätt och nya idéer : med hänsikt till Finlands folkskola : föredrag vid elfte nordiska skolmötet i Kristiania*. Helsingfors 1920
* *Adertonde allmänna folkskolemötet : förhandlingarna vid den svenska sektionen* ; utgivna av Algot Jansson. Stadsrådet, Helsingfors 1923
* *Vår språklära : läro- och övningsbok i modersmålet för folkskolan*. Söderström, Helsingfors 1924, 6. uppl. 1948
* *Pedagogiska reformsträvanden och deras tillämpning i överbyggnaderna på skandinaviska folkskolor* ; föredrag, hållet vid Helsingfors lärare- och lärarinneförenings möte den 4 april 1925. Helsingfors 1925
* *Överbyggnader på folkskolan i de skandinaviska länderna : reseberättelse*. Helsingfors 1925
* *Vår språklära : läro- och övningsbok i modersmålet 2, För folkskolan, fortsättningsskolan och folkhögskolan*. Söderström, Helsingfors 1927, 4. uppl. 1941
* *Övningsbok i räkning för folkskolan 1* ; tekijät Algot Jansson ja [[Rich. Malmberg]]. Söderström, Helsingfors 1928
* *Kyrkslätt förr och nu : till 600-årsfesten 1930*, toim. Algot Jansson. Kyrkslätt hembygdsförening, Kyrkslätt 1930
* *Finlands allmänna svenska folkskollärare- och lärarinneförenings tillblivelse och utveckling : historik''. Finlands allmänna svenska folkskollärare- och lärarinneförening, Helsingfors 1932

## Lähteet
* 
* Aikalaiskirja 1934 (Projekt Runeberg
* Svenskt författarlexikon 1. 1900-1940 A-Ö
Koski (Kullaa)

**Koski** on kylä ja taajama Ulvilan kaupungissa entisen Kullaan kunnan alueella. Vuoden 2021 lopussa taajaman väkiluku oli 352 ja maapinta-ala 1,79 neliökilometriä. Kylä sijaitsee valtatien 11 varrella, Joutsijoen rannalla. Koskissa sijaitsevat muun muassa terveyskeskus, noin 80 oppilaan Koskin koulu, jossa ovat luokat 0–6 sekä iltapäiväkerho, vanhainkoti sekä kauppa, jonka yhteydessä toimii asiamiesposti. Lisäksi kylässä on useita muita yrityksiä.

## Lähteet
Natriumseleniitti

**Natriumseleniitti** (Na2SeO3) on natrium- ja seleniitti-ionien muodostama epäorgaaninen ioniyhdiste. Yhdistettä käytetään lasinvalmistuksessa ja seleenin lähteenä ravintolisissä ja rehuissa.

## Ominaisuudet
Natriumseleniitti on huoneenlämpötilassa kiinteää valkoista ainetta. Kidevedettömän natriumseleniitin lisäksi tunnetaan myös pentahydraatti (Na2SeO3·5H2O, CAS-numero 26970-82-1). Yhdiste liukenee hyvin veteen ja liuos on heikosti emäksistä.

## Valmistus ja käyttö
Natriumseleniittiä voidaan valmistaa seleenihapokkeen ja natriumkarbonaatin välisellä neutraloitumisreaktiolla.
:H2SeO3 + Na2CO3 → Na2SeO3 + H2O + CO2

Toinen tapa yhdisteen valmistamiseksi on natriumhydroksidin ja seleenidioksidin välinen reaktio. 
:SeO2 + 2 NaOH → Na2SeO3 + H2O

Natriumseleniittiä käytetään pääasiassa lasin ja keramiikan valmistuksessa, missä se poistaa rautayhdisteiden aiheuttamaa vihreää väriä. Ylimäärää natriumseleniittiä voidaan käyttää antamaan lasille vaaleanpunertavan sävyn. Natriumseleniittiä käytetään myös lisäravinteissa ja eläintenrehuissa riittävän seleeninsaannin takaamiseksi. Natriumseleniitti on kuitenkin myrkyllisempää kuin useimmat seleenin yhdisteet.

## Lähteet

## Aiheesta muualla
*PubChem: Sodium selenite 
*Kyoto Encyclopedia of Genes and Genomes (KEGG): Sodium selenite 
*ChemBlink: Sodium selenite 
*ChemBlink: Sodium selenite pentahydrate
Konsyklisyys

**Konsyklisyys** tarkoittaa geometriassa pistejoukon ominaisuutta, että joukon kaikkien pisteiden kautta voidaan piirtää yhteinen ympyrä. Koska pistejoukon pisteiden kautta voidaan piirtää monikulmio, sanotaan myös monikulmion olevan **konsyklinen**. Ympyrää kutsutaan tällöin *monikulmion ympäri kulkevaksi ympyräksi*. Sana *sykli* tulee kreikan sanasta *kuklos*, mikä merkitsee ympyrää tai pyörää.

Konsyklisen ympyrän keskipiste, ja siten myös säteen pituus, voidaan määrittää kahdella eri ympyrän säteen kautta kulkevalla suoralla. Kahden konsyksisen pisteen keskinormaali kulkee aina säteen kautta. Kaksi erisuuntaista, säteen kautta kulkevaa suoraa, leikkaavat aina ympyrän keskipisteessä. 
 
Avaruusgeometriassa voidaan muodostaa ympyrä, jonka kehän pisteet ovat samassa tasossa. Ympyrä on siksi kaksiulotteinen kuvio, toisin kuin pallo, joka on kolmiulotteinen, ja se voidaan määritellä kolmannessa ulottuvuudessa myös kolmen epäkollineaarisen pisteen avulla.

## Esimerkkejä
### Kolmio
Jokaisen kolmion ympäri voidaan piirtää ympyrä, joten ne ovat aina konsyklisiä.

### Nelikulmio
Nelikulmiot eivät aina ole konsyklisiä eli jännenelikulmioita. Jos nelikulmion \scriptstyle \Box ABCD kulmat nimetään vastapäivään kiertäen, on konsyklisyydelle riittävä ja välttämätön ehto, että \scriptstyle \angle A + \angle C = 180^\circ ja \scriptstyle \angle B + \angle D = 180^\circ.

Toinen nelikulmion konsyklisyysehto saadaan sivujen pituuksien ja lävistäjien avulla (Ptolemaioksen lause):
:AB \cdot CD + AD \cdot BC = AD \cdot BD. 

Kolmas konsyklisyyden ehto käyttää nelikulmion kärkiä vapaasti. Valitaan parit *AB* ja *CD* ja vedetään niiden kautta suorat. Mikäli pisteet *A, B, C* ja *D* sekä suorien leikkauspiste *P* toteuttavat ehdon 
:AP \cdot BP = CP \cdot DP,
ovat neljä pistettä syklisiä (pisteen potenssi).

### Muut
Konsyklisillä monikulmioilla voi olla kuinka monta kulmaa tahansa, mutta kaikki monikulmiot eivät ole konsyklisiä. Erityisesti säännölliset monikulmiot ovat aina konsyklisiä.

## Lähteet
*
* 
### Viitteet
Kollineaarisuus

**Kollineaarisuus** tarkoittaa geometriassa pistejoukon sitä ominaisuutta, että sen pisteet sijaitsevat kaikki samalla suoralla. Tasogeometriassa kaksi pistettä ovat itsestään selvästi kollineaarisia, sillä kahden pisteen avulla voidaan määrittää suora. Myös suoran omat pisteet ovat itsestään selvästi kollineaarisia. Pistejoukko on **epäkollineaarinen**, jos kaikki pisteet eivät ole yhteisellä suoralla.

Yhteisellä suoralla olevat pisteet \scriptstyle P_1, P_2, ... , P_n, \ n \ge2 ovat kollineaariset. Tämä voidaan merkitä lyhyesti \scriptstyle l(P_1, P_2, ... , P_n). 

## Kollineaarisuustestejä
Kolme pistettä, tai enemmän, sijaitsevat samalla suoralla vain erityistapauksissa ja kollineaarisuuden voi selvittää eri tavoin.

Kolmas piste x_1 sijaitsee samalla suoralla pisteiden x_2 ja x_3 kanssa, jos 
:x_2-x_1:y_2-y_1:z_2-z_1=x_3-x_1:y_3-y_1:z_3-z_1. 

Kolme pistettä muodostavat kolmion, jos ne eivät ole kolineaarisia, muuten ne muodostavat suoran. Kolmen pisteen muodostaman kolmion pinta-ala on nolla, jos kolmion kärkinä olevat pisteet ovat kollineaariset. Pinta-ala voidaan laskea determinantin avulla
:\begin{vmatrix} x_1 & y_1 & 1 \\ x_2 & y_2 & 1 \\ x_3 & y_3 & 1 \end{vmatrix}=0 
tai evaluoidussa muodossa
:x_1(y_2-y_3)+x_2(y_3-y_1)+x_3(y_1-y_2)=0. 

Kolmas piste on kahden muun kanssa kollineaarinen, jos kolmannen pisteen etäisyys suorasta, jonka kaksi muuta pistettä määrittävät, on nolla. Pisteiden paikkavektoreiden \bar v_i avulla voidaan ristitulolla laskea pisteen P_1 etäisyys suorasta ja merkitä se nollaksi:
:d=\frac=0 \Leftrightarrow |(\bar v_2-\bar v_1)\times (\bar v_3-\bar v_1)| =0 

### Menelauksen lause
Menelauksen lause: Pisteet R, S, T ovat kolmion ABC sivusuorilla ja ne ovat kollineaariset jos ja vain jos suunnatuilla janoilla 
:\frac{AR}{RB} \cdot \frac{BS}{SC} \cdot \frac{CT}{TA} = -1 
Menelauksen lauseessa voivat kaikki kolme pistettä olla kolmion sivusuorilla. Piste on kolmion sivusuoralla, jolloin se voi olla kolmion sivulla tai sivun jatkeella.

### Transversaalilause
Jos A, B ja C ovat kollineaarisia, P ei ole näiden pisteiden kautta kulkevalla suoralla ja A', B' ja C' ovat mielivaltaisia pisteitä suorilla PA, PB ja PC, niin A', B' ja C' ovat kollineaarisia jos ja vain jos BC\cdot \frac{AP}{A'P}+CA\cdot \frac{BP}{B'P}+AB\cdot \frac{CP}{C'P}=0, missä pituudet ovat suunnatut.

## Esimerkkejä kollineaarisuudesta
Yleisen kolmion keskijanojen leikkauspiste (painopiste), kolmion kulmanpuolittajien leikkauspiste, keskinormaalien leikkauspiste, korkeusjanojen leikkauspiste (ortokeskus) ja kolmion ympäri piirretyn ympyrän keskipiste ovat kollineaariset. Suoraa kutsutaan Eulerin suoraksi.

## Lähteet
* 
### Viitteet
Lauri Järvinen

**Lauri Aukusti Järvinen**  (13. elokuuta 1909 Kuhmoinen – 21. elokuuta 1972 Jämsä) oli suomalainen näytelmäkirjailija.

## Teoksia
* *Keskus-Kaisan kommellukset* : 1-näytöksinen pila ; virkistysohjelmistoa VII 7, valistusupseerin ohjelmisto 21/1942. Propaganda-aseveljet r.y:n näytelmäsarja; n:o 2. Propaganda-aseveljet, Helsinki 1942

## Lähteet
*
Kaarina Alava

**Kaarina Alava**  (21. kesäkuuta 1913 Pori – 2. syyskuuta 1972 Pori) oli suomalainen kuvaamataidon opettaja ja kirjailija.

## Teoksia
Nimellä *Kaarina Alava*:
* *Lotta Svärd Porin p.o:n 25-vuotishistoriikki*. Pori 1944
* *Päivä satumaan prinssinä* : lastennäytelmä. 1946
* *Uudenvuoden hupailu* : näytelmä. 1946
* *Simpukkapoika ja Koralliprinsessa* : lasten musiikkinäytelmä ; musiikki Väinö I. Haapalainen. 1950
* *Ullan uni* : lasten musiikkinäytelmä ; musiikki Väinö I. Haapalainen. 1954
* *Posliinimaalauksen opas*. Otava 1955
Nimellä *Kaarina Jorma*:
* *Jukan ja Mikon seikkailut*. Seikkailukirjasto 38. Satakunnan kirjateollisuus, Pori 1957

## Lähteet
* 
* Kirjasampo.fi : Kaarina Alava
Rivella

**Rivella** on sveitsiläinen virvoitusjuoma, jonka tohtori Robert Barth kehitteli 1950-luvulla. Juoma on hiilihappopitoinen, ja se tehdään herasta. Rivella on suosittu juoma Sveitsin lisäksi myös Hollannissa.

## Aiheesta muualla

## Lähteet
Djurgårdsandan

**Djurgårdsandan** on vuonna 2006 perustettu säätiö, jonka tarkoitus on edistää nuorten sosiaalista ja eettistä vastuunottoa. Tarkoituksena on myös parantaa integrointia sekä vähentää rikollisuutta nuorten keskuudessa. Samalla halutaan opettaa positiivista kannattajakulttuuria ja seuran arvoja. Kaudella 2013 Djurgårdens IF kantaa Djurgårdsandanin logoa pelipaidoissa. .

Idea syntyi Patrik Asplundin, Anders Carlbergin sekä Djurgårdenin jalkapallo-osaston hallituksen yhteistyöstä ja toteutui Erling Perssonin perhesäätiön, af Johnick Foundationin sekä Djurgården jalkapalloseuran avulla. 

## Lähteet

## Aiheesta muualla
*Djurgårdsandan
*Djurgårdsandan sport center
Casanare (departementti)

**Casanare** on yksi Kolumbian 32 departementista. Sen pääkaupunki on Yopal, pinta-ala 44&nbsp;640&nbsp;km² ja asukasluku vuonna 2011 oli noin 331&nbsp;700.

Casanaressa on rehevä luonto ja runsaat öljy- ja maakaasuvarat. Alueella elää varsin runsaasti alkuperäiskansojen edustajia. Maatalous tuottaa etenkin lihakarjaa mutta myös riisiä, banaaneita, jukkapalmuja, sokeria, hedelmiä ja puuvillaa kasvatetaan.

## Lähteet

## Aiheesta muualla
Terttu Järvilehto

**Terttu Heilimä Järvilehto**  (7. joulukuuta 1918 Kurikka – 21. huhtikuuta 2003) oli suomalainen kirjailija ja suomentaja.

## Teoksia
* *Suhisevin siivin* : tyttöromaani. Kansankirja, Helsinki 1947
* *Jokaiselle omansa* : romaani. Karisto 1948
* *Sininen sävel*. Tammen tyttöjen sarja 3. Tammi 1950
* *Tyttö tuulilasin takana* : romaani. Karisto 1950
* *Hilla*. Tammi 1959

## Suomennoksia
* Netta Muskett : *Karu maa kukkii*. Tammi 1957 (alkuteos *Flowers from the rock*)
* Kathryn Hulme : *Nunnan tarina*. Tammi 1957 (alkuteos *The nun's story*)
* Frank G. Slaughter : *Liekehtivä maa* : romaani. Tammi 1958 (alkuteos *The flaming frontier*)
* Netta Muskett : *Lumottuja päiviä*. Tammi 1958, 2. painos 1976 (alkuteos *Flame of the forest*)
* Netta Muskett : *Aamu sarastaa* : romaani. Tammi 1959, 2. painos 1974 (alkuteos *Nor any dawn*)
* Sergeanne Golon : *Angelika* : historiallinen romaani ; suom. Terttu Järvilehto ja Aaro A. Vuoristo. Tammi 1960, 21. painos 2003 (alkuteos *La marquise des Anges*)
* Frank G. Slaughter : *Lentolääkäri* : romaani. Tammi 1961
* Frank G. Slaughter : *Vaarojen rannikko*. Tammi 1964 (alkuteos *Darien venture*)
* Enid Blyton : *Timanttikätkön salaisuus*. Tammi 1965, 7. painos 2008 (alkuteos *The mystery of the strange messages*)
* Dorothy Eden : *Usvien talo*. Tammi 1967 (alkuteos *Winterwood*)

## Lähteet
*
Aavikkonärhi

**Aavikkonärhi** (*Podoces hendersoni*) on varisten heimoon kuuluva varpuslintu.

## Levinneisyys
Aavikkonärheä tavataan Kiinassa, Mongoliassa ja Kazakstanissa. Lajin kokonaispopulaatiota ei ole arvioitu, mutta lajin on raportoitu olevan esiintymisalueellaan harvinainen. Populaation arvellaan pienenevän pensaikkoalueiden ylilaidunnuksen takia.

## Lähteet
Channa

**Channa** on labyrinttikalojen (Anabantiformes) lahkoon ja käärmeenpäiden (Channidae) heimoon kuuluva kalasuku.

## Lajit
Sukuun kuuluu 34 lajia.
* *[[Channa amphibeus]]* McClelland, 1845 - Pippurikäärmeenpää
* *[[Channa argus]]* Cantor, 1842
** *[[Channa argus argus]]* Cantor, 1842 - Idänkäärmeenpää
** *[[Channa argus warpachowskii]]* Berg, 1909 - Amurinkäärmeenpää
* *[[Channa asiatica]]* Linnaeus, 1758 - Käärmeenpää
* *[[Channa aurantimaculata]]* Musikasinthorn, 2000
* *[[Channa bankanensis]]* Bleeker, 1853 - Malesiankäärmeenpää
* *[[Channa baramensis]]* Steindachner, 1901
* *[[Channa barca]]* Hamilton, 1822
* *[[Channa bleheri]]* Vierke, 1991 - Korukäärmeenpää
* *[[Channa burmanica]]* Chaudhuri, 1919
* *[[Channa cyanospilos]]* Bleeker, 1853
* *[[Channa diplogramma]]* Day, 1865
* *[[Channa gachua]]* Hamilton, 1822 - Konnakäärmeenpää
* *[[Channa harcourtbutleri]]* Annandale, 1918
* *[[Channa hoaluensis]]* Nguyễn, 2011
* *[[Channa longistomata]]* Nguyễn, Nguyen & Nguyen, 2012
* *[[Channa lucius]]* Cuvier, 1831 - Hohtokäärmeenpää, Siaminkäärmeenpää
* *[[Channa maculata]]* Lacépède, 1801
* *[[Channa marulioides]]* Bleeker, 1851 - Rengaskäärmeenpää
* *[[Channa marulius]]* Hamilton, 1822 - Intiankäärmeenpää
* *[[Channa melanoptera]]* Bleeker, 1855
* *[[Channa melanostigma]]* Geetakumari & Vishwanath, 2011
* *[[Channa melasoma]]* Bleeker, 1851 - Tummakäärmeenpää
* *[[Channa micropeltes]]* Cuvier, 1831 - Juovakäärmeenpää
* *[[Channa ninhbinhensis]]* Nguyễn, 2011
* *[[Channa nox]]* Zhang, Musikasinthorn & Watanabe, 2002
* *[[Channa orientalis]]* Bloch & Schneider, 1801 - Pikkukäärmeenpää
* *[[Channa ornatipinnis]]* Britz, 2008
* *[[Channa panaw]]* Musikasinthorn, 1998
* *[[Channa pleurophthalma]]* Bleeker, 1851 - Täpläkäärmeenpää
* *[[Channa pulchra]]* Britz, 2007
* *[[Channa punctata]]* Bloch, 1793 - Pilkkukäärmeenpää
* *[[Channa stewartii]]* Playfair (fr), 1867 - Kultakäärmeenpää
* *[[Channa striata]]* Bloch, 1793 - Raitakäärmeenpää

## Lähteet
Koripallon naisten SM-sarjakausi 1949

**Koripallon naisten SM-sarjakaudella 1949** Eiran Kisa-Veikot Helsingistä voitti seuran kolmannen Suomen mestaruuden. Hopeaa voitti Porin Veto ja pronssia Lahden Koripalloilijat. Sarjassa pelasi seitsemän joukkuetta, joista neljä helsinkiläisiä.

## Runkosarja

Eiran Kisa-Veikkojen joukkue: Kyllikki Käyhkö, Senni Haukiala, Marjatta Käyhkö, Saara Lehtimäki, Elsa Keränen, Tuulikki Nenonen, Pirkko Niemi ja Outi Hanste.

## Lähteet
*Basket.fi - tulos- & tilastoarkisto
Koripallon naisten SM-sarjakausi 1948

**Koripallon naisten SM-sarjakaudella 1948** Helsingin Tarmo voitti seuran toisen Suomen mestaruuden. Hopeaamitaleihin joutui tyytymään toinen helsinkiläisjoukkue Eiran Kisa-Veikot ja pronssia voitti Turun Urheiluliitto. Sarjassa pelanneista kuudesta joukkueesta neljä oli helsinkiläisiä. Helsingin Tarmo vei vähäkorisen loppuottelun Eiran Kisa-Veikkoja vastaan pistein 5:3.

Sarjasta putosi Helsingin Kullervo ja uusina joukkueina seuraavan kauden SM-sarjaan nousivat Elannon Isku sekä Lahden Koripalloilijat.
## Runkosarja

Loppuottelu
* **[[Helsingin Tarmo]]** - Eiran Kisa-Veikot **5**:3

## Lähteet
* Basket.fi - tulos- & tilastoarkisto 
* Martti Jukola: Urheilun Pikkujättiläinen, WSOY 1951 (Neljäs painos)
Sasha Pieterse

**Sasha Pieterse Sheaffer** (/ˈpiːtərsə/; s. 17. helmikuuta 1996 Johannesburg, Etelä-Afrikka) on yhdysvaltalainen näyttelijä ja laulaja. Hänen tunnetuin roolinsa Alison DiLaurentis ABC Familyn sarjassa *[[Valehtelevat viettelijät]]*. Hänellä on ollut rooleja myös esimerkiksi televisiosarjoissa *[[House (televisiosarja)|House]]*, *[[Ilman johtolankaa]]*, *[[CSI Miami]]* ja *[[Havaiji 5-0]]* sekä elokuvissa *[[Nörtti Uljas]]* (2011), *[[X-Men: First Class]]* (2011) ja *[[Inherent Vice]]* (2014).

## Tausta
Sasha Pieterse syntyi Johannesburgissa Etelä-Afrikassa ja on vanhempiensa ainoa lapsi. Perhe muutti Yhdysvaltoihin vuonna 2001. Pieterse kasvoi Las Vegasissa ja sittemmin Los Angelesissa. Hänen vanhempansa ovat akrobaattisia tanssijoita, jotka esiintyivät kansainvälisesti, joten Sasha sai kosketuksen viihdealaan jo nuorena ja esiintyi nelivuotiaasta alkaen mainoksissa. Pieterse kävi koulunsa kotiopetuksessa ja valmistui 14-vuotiaana.

## Ura
Pieterse esiintyi näyttelijänä ensi kerran kuusivuotiaana Warner Bros.in komediasarjassa *[[Family Affair]]*. Vuonna 2004 hän esiintyi scifi-televisiosarjassa *[[Tähtiportti]]* ja sen jälkeen hän näytteli vuonna 2005 *[[House (televisiosarja)|Housessa]]* syöpäsairaan tytön roolissa. Hänen ensimmäinen elokuvaroolinsa oli jääprinsessa Marissa elokuvassa *[[Haipojan ja Laavatytön ihmeelliset seikkailut]]* (2005). Hän näytteli myös elokuvissa *[[The Air I Breathe]]* ja *[[Good Luck Chuck]]* vuonna 2007. Hänellä oli sivurooli Disney Channelin elokuvassa *[[Nörtti Uljas]]* sekä pieni sivuosa supersankarielokuvassa *[[X-Men: First Class]]* vuonna 2011. Vuosina 2009–2010 Pieterse oli mukana viidessä *[[Heroes (televisiosarja)|Heroesin]]* jaksossa.

Pieterse sai vuonna 2009 roolin jännitysdraamasarjasta *[[Valehtelevat viettelijät]]* (*Pretty Little Liars*), jossa hän näytteli Alison DiLaurentisia, viiden tytön porukan ylimielistä ja viekasta johtajaa. Hän oli roolin alussa vasta 14-vuotias, kun muut päänäyttelijät olivat hieman tai reippaasti yli kahdenkymmenen. Pieterse oli mukana sarjan jokaisella seitsemällä kaudella.

Pieterse on näyttelijänuran ohella toiminut country-laulajana. Hän on julkaissut neljä singleä: ”This Country is Bad Ass”, ”R.P.M”, ”I Can’t Fix You” ja ”No”.

Pieterse osallistui *[[Dancing with the Stars]]* -tanssikilpailuohjelman 25. tuotantokaudelle vuonna 2017. Hän putosi parinsa kanssa kisasta neljäntenä.

Vuonna 2019 Pieterse palasi Alison DiLaurentisin rooliin *Valehtelevien viettelijöiden* uudessa spinoff-sarjassa *[[Pretty Little Liars: The Perfectionists]]*.

## Yksityiselämä
Pieterse kihlautui pitkäaikaisen poikaystävänsä Hudson Sheafferin kanssa joulukuussa 2015. He menivät naimisiin Irlannissa 27. toukokuuta 2018, ja heidän poikansa syntyi marraskuussa 2020.

Pietersellä on diagnosoitu munasarjojen monirakkulaoireyhtymä, josta hän kertoi mediassa kohutun painonnousunsa johtuvan.

Pietersen harrastuksiin kuuluvat ruuanlaitto ja leipominen, ja hän julkaisi oman reseptikirjansa vuonna 2019.

## Filmografia

## Lähteet

## Aiheesta muualla
*
Koripallon naisten SM-sarjakausi 1946

**Koripallon naisten SM-sarjakaudella 1946** Eiran Kisa-Veikot Helsingistä voitti seuran toisen perättäisen Suomen mestaruuden. Hopeaa voitti Turun Urheiluliitto ja pronssia Helsingin Kiri-Veikot. 

## Runkosarja

Eiran Kisa-Veikkojen joukkue: Kyllikki Käyhkö, Marjatta Käyhkö, Senni Haukiala, Elma Laine, Birgit Forsberg, Sirkka Kankaansyrjä, Annikki Saukkonen, Kaarina Kataja ja Irma Heinonen.

## Lähteet
*Basket.fi - tulos- & tilastoarkisto
McNeill

**McNeill** tai **McNeil** voi tarkoittaa ainakin seuraavia:

## Sukunimenä
* Don McNeill (1907–1996), yhdysvaltalainen radiotoimittaja
* James McNeill Whistler (1834–1903) yhdysvaltalaissyntyinen taidemaalari
* J. R. McNeill (s. 1954), yhdysvaltalainen historioitsija, William H. McNeillin poika
* Lee McNeill (1964–2021), yhdysvaltalainen pika- ja viestijuoksija
* Legs McNeil (s. 1956), yhdysvaltalainen kirjailija, toimittaja ja rockhistorioitsija
* Mark McNeill (s. 1993), kanadalainen jääkiekkoilija
* Neil McNeil (1851–1934), kanadalainen katolinen arkkipiispa
* Scott McNeil (s. 1962), kanadalainen ääninäyttelijä
* William H. McNeill (1917–2016), kanadalainen historioitsija.

## Muita merkityksiä
* McNeil, Johnson & Johnson -yhtiön itsehoitotuotteita markkinoiva tytäryhtiö
* Port McNeill, kaupunki Brittiläisessä Kolumbiassa, Kanadassa.
GoPro

**GoPro** on yhdysvaltalainen urheilu- ja kypäräkameroiden valmistaja. Yrityksen perusti Nick Woodman oltuaan lainelautailemassa Australiassa vuonna 2002. Yritys myi ensimmäisen kameran vuonna 2004. 

GoPro-kameramalleja ovat GoPro Hero&nbsp;HD, GoPro Hero&nbsp;2, GoPro Hero&nbsp;3, GoPro Hero&nbsp;3+, GoPro Hero&nbsp;3 White, GoPro Hero&nbsp;4, GoPro Hero&nbsp;4 Session, GoPro Hero&nbsp;5,  GoPro Hero&nbsp;5 Session, GoPro Hero&nbsp;6, GoPro Fusion, GoPro Hero Session, GoPro Hero+, Gopro Hero&nbsp;7 White, Gopro Hero&nbsp;7 Silver, Gopro Hero&nbsp;7 Black ja GoPro Hero 8. Tallennus tehdään MicroSD-kortille. Laite on tarkoitettu käytettäväksi sen omassa vesitiiviissä kotelossa, joskaan kotelo ei sovellu äänittämiseen, koska ääni vaimenee kotelon takia.

## GoPro Hero 3+
Laitteeseen lisätty GoPro App -sovellus mahdollistaa sen käyttämisen mobiililaitteella, jolloin valikkojen käyttäminen on helpompaa kuin kameran oman näytön kautta. GoPro App toimii uusimmilla mobiilikäyttöjärjestelmillä. Hero mielletään videokameraksi, mutta se soveltuu myös valokuvaukseen. Valokuvia voi ottaa yksi kerrallaan tai jaksottaiskuvauksella, joka mahdollistaa Time Lapse -toiminnan eli ajastetun tallentamisen. Heron peruspakkauksessa on laaja valikoima kiinnikeitä, joilla kameran voi kiinnittää eri asentoihin tai erimuotoisiin alustoihin, esimerkiksi kuperalle pinnalle, kypärään, pienoishelikopteriin tai kamerajalustaan. Kamera voi kuvattaessa olla myös ylösalaisin, sillä kamerassa on kuvan kääntötoiminto. Laitteen akku on irrotettava, joten kuvaaja voi pitää vara-akkuja mukanaan.

## GoPro Hero 4
Kameran mitat ovat 59×40×29 millimetriä (suojakoteloineen 67×71×39 mm) ja paino 89 grammaa (koteloineen 152 g). Laitteen ulkomuoto on pysynyt samana, joten vanhojen mallien kiinnikkeet sopivat uudempiinkin malleihin. Hero 4 tarjoaa mahdollisuuden videon 4K-tallennukseen. Lisäksi Superview-tilan avulla 4:3-kennon tuottama kuva voidaan puristaa 16:9-muotoon.

## Lähteet
Ibn al-Khatib

**Ibn al-Khatib** tai **Muhammad ibn Abd Allah ibn Said ibn Ali ibn Ahmad al-Salmani** (16. marraskuuta 1313 Loja, Granada – 1374 Fès, Marokko) oli runoilija, kirjailija, historioitsija, filosofi, lääkäri ja poliitikko Granadan emiraatista. Hänen  muwaššah- mittaiset runonsa koristavat Alhambran palatsin seiniä ja niitä sävelletty lauluiksi.

## Elämä
Ibn al-Khatib palveli Yusuf I:n hovissa ja nimitettiin  kuninkaallisen kanslian päälliköksi visiirin arvonimellä vuonna 1349, kun hänen edeltäjänsä oli kuollut ruttoon. Tehtävä jatkui Mohammed V:n palveluksessa tämän tullessa valtaan vuonna 1354. Kun Mohammed V syrjäytettiin 1362 Ibn al-Khatib vangittiin, mutta hänen vapautettiin ja hän sai seurata syrjäytettyä emiiriä maanpakoon Marokkoon. Vuonna 1362 Mohammed V palasi valtaan, jolloin Ibn al-Khatib sai takaisin visiirin arvonsa.  

Ibn al-Khatib jatkoi visiirinä vuoteen 1372, jolloin hän pakeni salaa Ceutaan Marokkoon hovijuonittelujen takia. Häntä syytettiin harhaopeista ja muista rikoksista valtiota vastaan. Muutaman vuoden kuluttua hänet vangittiin siellä ja palautettiin Granadaan, missä hänet kuristettiin salaa kuoliaaksi vankilasellissään 1374. 

## Teoksia
Ibn al-Khatibin teoksiin kuuluvat Granadan historiaa koskeva A*l-Ihata fi akhbar Gharnata*, runokokoelma Djaysh al-tawshih  sekä ruttoepidemiaa koskeva *Muqni'at as-sa'il 'an marad al-ha'il*. Ruttoa koskevassa teoksessaan Ibn al-Khatib esitti teorian, että vitsaus eteni tartuntojen avulla. Teoria ennakoi myöhemmin oikeaksi osoittautuvaa selitystä. Silloisen uskomuksen mukaan ruton eteneminen tapahtui kuitenkin myrkyttyneen ilman eli miasman välityksellä. Miasmateoria sopi Galenoksen humoraalioppiin, joka säilyi valtateoriana 1600-luvulle asti sekä islamilaisessa että kristillisessä maailmassa.  

## Lähteet

* 

### Viitteet
Koripallon naisten SM-sarjakausi 1945

**Koripallon naisten SM-sarjakaudella 1945** helsinkiläiset seurat pääsivät juhlimaan kolmoisvoittoa. Mestaruuden vei Eiran Kisa-Veikot, hopealle sijoittui Helsingin Tarmo ja pronssimitalit voitti Kiri-Veikot. Yksikään sarjan neljästä viimeisestä joukkueesta ei osallistunut seuraavan vuoden SM-sarjaan.
## Runkosarja

## Lähteet
*Basket.fi - tulos- & tilastoarkisto
Koripallon naisten SM-sarjakausi 1944

**Koripallon naisten SM-sarjakausi 1944** oli kautta aikain ensimmäinen naisten koripallon mestaruussarjakausi Suomessa. Historian ensimmäiseksi naisten Suomen mestariksi kruunattiin Helsingin Tarmo, joka voitti loppuottelussa Helsingin Kiri-Veikot korein 14:9. Pronssia voitti Turun Urheiluliitto.

Sarjan kaksi viimeistä, Valtion lentokonetehtaan joukkue Tampereelta ja Jyväskylän Kenttäurheilijat, eivät pelanneet seuraavalla kaudella SM-sarjassa. Uusina joukkueina seuraavan kauden SM-sarjaan nousivat Eiran Kisa-Veikot, Helsingin Kullervo, Turun Kipparit sekä Turun Toverit.
## Runkosarja

Loppuottelu
* **[[Helsingin Tarmo]]** - Kiri-Veikot **14–9**

## Lähteet
*Basket.fi - tulos- & tilastoarkisto
Avaruuslävistäjä

**Avaruuslävistäjä** on avaruusgeometriassa monitahokkaan kärkiä yhdistävä  jana, joka ei ole samalla tahkon lävistäjä tai monitahokkaan särmä. Avaruuslävistäjä kulkee yleensä kappaleen sisällä, vaikka epässäännöllisissä monitahokkaissa se voi kulkea myös kappaleen ulkopuolella.

Joskus avaruuslävistäjiksi määritellään vain monitahokkaassa sen kärkien väliset janat, jotka eivät ole tahkojen lävistäjiä. Näin määritellen esimerkiksi nelitahokkaalla eli tetraedrillä ei olisi avaruuslävistäjiä ollenkaan. Kuutiolla olisi neljä avaruuslävistäjää.

## Lähteet
*

### Viitteet
Koripallon naisten SM-sarjakausi 1975–1976

**Koripallon naisten SM-sarjakaudella 1975–1976** NoU Stars voitti seuran kolmannen perättäisen Suomen mestaruuden. Hopeaa voitti Tapion Honka Espoosta ja pronssia Lahden Sampo. NoU Stars voitti loppuottelusarjan voitoin 2–1.

Runkosarja pelattiin kahdeksan joukkueen kaksinkertaisena sarjana, josta pudotuspeleihin selviytyivät neljä parasta joukkuetta. Välierissä pelasivat vastakkain runkosarjan voittaja NoU Stars ja sarjan neljäs Karhun Pojat sekä sarjan sijoille 2 ja 3 sijoittuneet Tapion Honka ja Lahden Sampo. Kaikki pudotuspelit pelattiin paras kolmesta -järjestelmällä.

SM-sarjasta putosivat Torpan Pojat Helsingistä, Launeen yhteislyseon urheilijat Lahdesta ja Nokian Urheilijoiden kakkosjoukkue. Seuraavaksi kaudeksi SM-sarjaan nousivat Helsingin Jyry, Roihuvuoren Roihu sekä Virtain Urheilijat.

## Runkosarja

## Pudotuspelit

## Lähteet
*Basket.fi - tulos- & tilastoarkisto
Miss Earth

**Miss Earth** on vuosittain pidettävä, ympäristönsuojelun kunniaksi järjestettävä kauneuskilpailu. Miss Universumin ja Miss Maailman ohella se on osallistujamaiden määrässä mitattuna yksi kolmesta suurimmasta sekä yksi mainostetuimmista kauneuskilpailusta. Kilpailu järjestettiin ensimmäisen kerran vuonna 2001.

## Voittajat

## Katso myös
* Miss Universum
* Miss Maailma
* Miss International
* Miss Grand International
* Miss Baltic Sea
* Miss Eurooppa
* Miss Skandinavia
* Miss Suomi
## Lähteet

## Aiheesta muualla
*Viralliset sivut
Japanin naisten jääkiekkomaajoukkue

**Japanin naisten jääkiekkomaajoukkue** edustaa Japania naisten kansainvälisissä jääkiekko-otteluissa. Maailmanmestaruuskilpailuihin joukkue on osallistunut vuodesta 1990 lähtien.

Japanissa oli vuonna 2017 noin 2&nbsp;500 naisjääkiekkoilijaa. Vuonna 2022 maassa oli liki 1&nbsp;500 rekisteröitynyttä naisjääkiekkoilijaa, vuoden 2024 lopussa reilut 1&nbsp;300.

Olympialaisissa joukkue on ollut parhaimmillaan kolmesti 6. sijalla. Ensimmäisen kerran tämä tapahtui vuoden 1998 talviolympialaisissa Japanissa, joihin joukkue pääsi mukaan emäntämaana. Seuraavan kerran joukkue saavutti 6. sijan Pyeongchangin kisoista vuonna 2018 ja jälleen vuoden 2022 olympialaisissa.

Joukkueen paras sijoitus maailmanmestaruuskilpailuista on 5. sija, jonka joukkue saavutti vuoden 2022 kisoista. Vuonna 2021 millään muulla maalla ei ollut niin iso ero naisten ja miesten jääkiekon maailmanrankingsijoituksissa naisjoukkueen eduksi: Japanin naisten joukkue oli 6. sijalla, miesten joukkue vasta 25. sijalla.

## Valmentajia
Joukkueen päävalmentajana on toiminut Yoshifumi Fujisawa. Vuoden 2021 maailmanmestaruuskilpailuissa joukkuetta valmensi Yuji Iizuka. Kaudella 2018–2019 hänen apuvalmentajanaan toimi suomalainen Arto Sieppi.

## Sijoitukset
### Olympialaisissa
* 1998 – 6.
* 2002 – 10. (karsiutui)
* 2006 – 11. (karsiutui)
* 2010 – 10. (karsiutui)
* 2014 – 7.*
*2018 – 6.
*2022 – 6.
*2026 – 9.

Japanin alkuperäinen sijoitus oli 8., mutta edellä olleen Venäjän diskaamisen vuoksi Japani nousi 7:nneksi.

### Maailmanmestaruuskisoissa
* 1990 – 8.
* 1992 – Joukkue karsiutui.
* 1994 – Joukkue ei osallistunut kisoihin. 
* 1997 – Joukkue ei osallistunut kisoihin. 
* 1999 – B-sarja; 1.
* 2000 – 8.
* 2001 – 1. divisioona; 2.
* 2003 – 1. divisioona; 1.
* 2004 – 9.
* 2005 – 1. divisioona; 2.
* 2007 – 1. divisioonan B-lohko; 1.
* 2008 – 7.
* 2009 – 8.
* 2011 – Joukkue ei osallistunut kisoihin.
* 2012 – 1. divisioonan A-lohko; 3.
* 2013 – 1. divisioonan A-lohko; 1.
* 2015 – 7.
* 2016 – 8.
*2017 – 1. divisioonan A-lohko; 1.
*2019 – 8.
*2020 – Kisat peruttiin koronaviruspandemian vuoksi.
*2021 – 6.
*2022 – 5.
*2023 – 7.
*2024 – 8.
*2025 – 7.

### IIHF:n maailmanranking
* 2003 – 10.
* 2004 – 10.
* 2005 – 10.
* 2006 – 10.
* 2007 – 10.
* 2008 – 9.
* 2009 – 9.
* 2010 – 9.
* 2011 – 11.
* 2012 – 11.
* 2013 – 10.
* 2014, helmikuu – 9.
* 2014, huhtikuu – 8.
* 2015 – 8.
* 2016 – 7.
* 2017 – 9.
*2018, helmikuu – 8.
*2018, huhtikuu – 7.
*2019 – 6.
*2020 – 6.
*2021 – 6.
*2022, helmikuu – 6.
*2022, syyskuu – 7.
*2023 – 7.
*2024 – 7.
*2025 – 8.

## Lähteet

## Aiheesta muualla
* Japanin jääkiekkoliiton viralliset sivut 
* Japani IIHF:n sivuilla 
* Japani nationalteamsoficehockeyssä
Mein Herz brennt

”**Mein Herz brennt**” () on saksalaisen industrial metal -yhtye Rammsteinin musiikkikappale, joka julkaistiin alun perin yhtyeen kolmannella albumilla *[[Mutter]]* vuonna 2001. Tuolloin sitä käytettiin konserttien avauskappaleena.

”Mein Herz brennt” sisältyy Rammsteinin vuonna 2011 julkaistulle ensimmäiselle ”greatest hits” -kokoelmalle *[[Made in Germany 1995–2011]]*. Se on albumin kappaleista ainoa, jota ei ollut julkaistu singlenä tai josta ei ollut tehty musiikkivideota.

Kappale julkaistiin lopulta singlenä 7. joulukuuta 2012, yli 11 vuotta *Mutterin* julkaisun jälkeen. Se mainosti Rammsteinin videokokoelmaa *[[Videos 1995–2012]]*. Single sisältää myös aiemmin julkaisemattoman kappaleen ”Gib mir Deine Augen”.
__NOTOC__

## Kappaleet
### CD
# Mein Herz brennt – Piano versio – 4:31
# Gib mir deine Augen – 3:44
# Mein Herz brennt – Video – 4:18
# Mein Herz brennt – Boys Noize Remix – 5:00
# Mein Herz brennt – Piano instrumentaali – 4:31

### iTunes Exclusive Edition
# Mein Herz brennt – Piano versio – 4:31
# Gib mir deine Augen – 3:44
# Mein Herz brennt – Video edit – 4:18
# Mein Herz brennt – Boys Noize Remix – 5:00
# Mein Herz brennt – Piano instrumentaali – 4:31
# Mein Herz brennt – Turntablerocker Remix – 5:23

### 7" vinyyli
# Mein Herz brennt – Piano versio – 4:31
# Gib mir deine Augen – 3:44

## Lähteet
Sakari Parviainen

**Heikki Sakari Parviainen** (5. toukokuuta 1909 Joensuu – 9. helmikuuta 1962 Turku) oli synnytys- ja naistentautiopin ylimääräinen professori Helsingin yliopistossa 1952–1956 ja Turun yliopistossa vuodesta 1956. Turun Naistenklinikan esimiehenä hän toimi 1956–1962.

Parviainen valmistui lääketieteen lisensiaatiksi 1936 ja väitteli lääketieteen ja kirurgian tohtoriksi 1941. Hän sai naistentautien ja synnytysopin oikeudet 1940. Sota-aikana hän toimi sotasairaalassa, kenttäsairaalassa ja rykmentin lääkärinä. Parviainen oli Suomen Gynekologiyhdistyksen puheenjohtaja.

## Lähteet
Turun keskustaajama

**Turun keskustaajama** () on väkiluvultaan Suomen kolmanneksi suurin taajama ja kaupunkialue. Keskustaajama sijaitsee Varsinais-Suomen maakunnassa ja Turun seutukunnassa. Vuonna 2021 taajama ulottui Turun, Kaarinan, Naantalin, Paimion, Raision ja Liedon kaupunkien sekä Ruskon kunnan alueelle. Vuoden 2022 lopussa Turun keskustaajaman väkiluku oli 286&nbsp;957 asukasta, maapinta-ala 284,4&nbsp;km² ja väestötiheys 1008,8 as./km².

## Katso myös
* Turun kaupunki
* Turun kaupunkiseutu
* Turun seutukunta

## Lähteet
Erkki Partanen (vuorineuvos)

**Erkki Partanen** (15. toukokuuta 1915 Mikkeli – 3. tammikuuta 1983 Helsinki) oli juristi ja toimi Huhtamäki-yhtymän johdossa. Hän sai varatuomarin arvon 1943 ja valmistui lakitieteen lisensiaatiksi 1952. Hän oli Huhtamäen apulaisjohtaja 1944–1949, hallinnollinen johtaja 1950–1951 ja toimitusjohtaja 1952–1976. Johtokunnan puheenjohtaja hän oli 1976–1982. Partanen sai vuorineuvoksen arvonimen 1965.

Partanen oli Ylioppilaslehden päätoimittaja 1938 ja kirjoitti myöhemminkin, esimerkiksi kolumneja Kauppalehteen ja kaksi teosta uraansa sivuavista teemoista. Hän kirjoitti myös muistelmiaan, mutta teos jäi kesken.

## Julkaisut
*Hetemäki, Päiviö, Partanen, Erkki, *Päiviö Hetemäki 60 vuotta 8.7.1973 : tosi suomalainen*, Suomen teollisuuden keskusvaliokunta, 1973  
**Vaikuttajia elämässäni*, Weilin + Göös, 1980.  
**Yrityksen johtamisesta Suomessa : kokemuksia vuosilta 1944–1976*, Tietomies, 1977 

## Lähteet
Tampereen keskustaajama

**Tampereen keskustaajama** on väkiluvultaan Suomen toiseksi suurin taajama ja kaupunkialue. Se on väkiluvultaan noin neljäsosa Helsingin keskustaajamasta. Taajama sijaitsee Pirkanmaan maakunnassa ja Tampereen seutukunnassa. Vuoden 2024 lopussa Tampereen keskustaajaman väkiluku oli 369&nbsp;233 asukasta ja sen maapinta-ala oli 284,2&nbsp;km², joten väestötiheys taajaman alueella oli 1&nbsp;299,2&nbsp;as./km².

Keskustaajama ulottuu Lempäälässä kirkonkylään, Pirkkalaan, Nokialle, Ylöjärvellä Metsäkylään ja Kangasalla Huutijärvelle. Väestönkasvu ja lieverakentaminen keskittyvät näihin ympäristökuntiin.

## Katso myös
* Tampere 
* Tampereen seutukunta
* Tampereen kaupunkiseutu

## Lähteet

## Aiheesta muualla
* Tampereen keskustaajama vuoden 2010 rajauksen mukaan (PDF, kartassa keltaisella viivalla rajattu "Kaupunkiseudun keskustaajama")
Eero Vainio

**Eero Vainio** (s. 1986 Espoo) on suomalainen poliitikko ja kuntajohtaja, joka on toiminut Raision kaupunginjohtajana vuodesta 2021 lähtien. 

## Elämä ja ura
Espoossa syntynyt Vainio asui kaksivuotiaasta lähtien Lahdessa. Hän kirjoitti ylioppilaaksi Lahden yhteiskoulusta vuonna 2006 ja valmistui myöhemmin hallintotieteiden maisteriksi Tampereen yliopistosta pääaineenaan kunta- ja aluejohtaminen. Vainio on työskennellyt kehittämistehtävissä muun muassa Kuntaliitossa ja Hämeenlinnan kaupungilla. Vuosina 2016-2021 Vainio toimi Petäjäveden kunnanjohtajana.

Vainio oli Lahden kaupunginvaltuuston jäsen 2009-2016 ja toimi 2013–2016 Päijät-Hämeen maakuntavaltuuston puheenjohtajana. Hän oli myös SDP:n kolmas varapuheenjohtaja 2012–2014 Vuonna 2014 Vainio oli ehdolla europarlamenttivaaleissa.

## Lähteet

## Aiheesta muualla
*
Rekonstruktio (televisiosarja)

**Rekonstruktio** on  suomalainen rikossarja, jonka juontajana toimii oikeustieteiden tohtori Kari Uoti. Sarjan asiantuntijoina toimivat rikostoimittaja Pekka Lehtinen ja rikoskirjailija Harri Nykänen. Rekonstruktio-sarjan ideana on perehtyä suomalaisen rikoshistorian kiinnostavimpiin tapauksiin ja pyrkiä käymään läpi tapahtumia rekonstruoiden niitä. Rikossarja alkoi Jim-kanavalla 18. helmikuuta 2013. Rekonstruktion piti alun perin alkaa jo loppusyksystä 2011, mutta juridisten seikkojen vuoksi sarjan alkua päätettiin lykätä. Sarjassa on käsitelty muun muassa Jyrki Järvilehdon Jomalvikin veneturmaa sekä Bodominjärvellä tapahtunutta kolmoismurhaa

## Jaksot

## Lähteet
Rubie Joy Gabriel

**Rubie Joy Gabriel** (s. 22. marraskuuta 1994 Koror) on palaulainen pikajuoksija. Hän kilpaili vuoden 2012 kesäolympialaisissa Lontoossa ja putosi naisten 100 metrin juoksussa ensimmäisellä kierroksella jäätyään erässään seitsemännelle sijalle.

## Lähteet
Gastroskiisi

**Gastroskiisi** eli *vatsahalkio* on vatsanpeitteiden synnynnäinen halkio, josta suolet tunkeutuvat vatsaontelon ulkopuolelle.

## Aiheesta muualla
* http://yle.fi/aihe/artikkeli/2010/01/12/gastroskiisi
Andhra Pradeshin piirikunnat

Intian eteläosassa sijaitseva **[[Andhra Pradesh]]in osavaltio** jakautuu **13 [[Intian piirikunnat|piirikuntaan]]**.

Andhra Pradesh voidaan piirikuntien mukaan jakaa kahteen maantieteelliseen alueeseen. Antanapurin, Chittoorin,  ja Kurnoolin piirikunta muodostavat Rayalaseeman alueen, yhdeksän rannikkopiirikuntaa Rannikko-Andhran.

## Katso myös
* Telanganan piirikunnat kuuluivat Andhra Pradeshiin ennen osavaltion irtautumista kesäkuussa 2014.

## Lähteet
Intian piirikunnat

**[[Intia]]ssa** on **640 [[piirikunta]]a**.

## Piirikunnat alueittain
* Andamaanien ja Nikobaarien piirikunnat
* Andhra Pradeshin piirikunnat
* Arunachal Pradeshin piirikunnat
* Assamin piirikunnat
* Biharin piirikunnat
* Chandigarhin piirikunnat
* Chhattisgarhin piirikunnat
* Dadran ja Nagar Havelin piirikunnat
* Damanin ja Diun piirikunnat
* Delhin pääkaupunkiterritorion piirikunnat
* Goan piirikunnat
* Gujaratin piirikunnat
* Haryanan piirikunnat
* Himachal Pradeshin piirikunnat
* Jammun ja Kashmirin piirikunnat
* Jharkhandin piirikunnat
* Karnatakan piirikunnat
* Keralan piirikunnat
* Lakkadiivien piirikunnat
* Länsi-Bengalin piirikunnat
* Madhya Pradeshin piirikunnat
* Maharashtran piirikunnat
* Manipurin piirikunnat
* Meghalayan piirikunnat
* Mizoramin piirikunnat
* Nagalandin piirikunnat
* Odishan piirikunnat
* Puducherryn piirikunnat
* Punjabin piirikunnat
* Rajasthanin piirikunnat
* Sikkimin piirikunnat
* Tamil Nadun piirikunnat
* Telanganan piirikunnat
* Tripuran piirikunnat
* Uttar Pradeshin piirikunnat
* Uttarakhandin piirikunnat

## Katso myös
* Intian osavaltiot ja territoriot

## Lähteet
Imo.im

**imo.im** on Internetissä toimiva kaupallinen pikaviestintäpalvelu. imo.im käyttäjät voivat ilmaiseksi jutustella ja soittaa video- tai äänipuheluita Internetissä. imo.im pääsi vuonna 2012 Time-lehden Parhaat nettisivut -listalle.
George Hamilton Pearce

**George Hamilton Pearce** SM (9. tammikuuta 1921 Massachusetts – 30. elokuuta 2015) oli yhdysvaltalainen roomalaiskatolinen arkkipiispa. Hänet nimitettiin vuonna 1956 Archipelago of the Navigatorsin apostoliseksi vikaariksi ja Attalea in Pamphylian titulaaripiispaksi. Hänet vihki piispaksi Richard James Cushing, jota avustivat Eric Francis MacKenzie ja Jeremiah Francis Minihan. 

Vuonna 1966 apostolisesta vikariaatista tuli Apian hiippakunta. Pearce jatkoi toimintaansa sen johdossa, kunnes sai vuonna 1967 nimityksen Suvan arkkipiispaksi. Hän erosi 1976. Hän osallistui Vatikaanin toiseen kirkolliskokoukseen.

## Lähteet
Alapati Lui Mataeliga

**Alapati Lui Mataeliga** (4. tammikuuta 1953 – 25. huhtikuuta 2023) oli samoalainen roomalaiskatolinen arkkipiispa. Hänet vihki papiksi kardinaali Pio Taofinu'u vuonna 1977. Hänet nimitettiin Samoa-Apian arkkihiippakunnan johtoon marraskuussa 2002, ja hänet vihittiin piispaksi seuraavan tammikuun alussa. Pääkonsekraattorina toimi Patrick Coveney, jota avustivat Petero Mataca ja Soane Lilo Foliaki.

## Lähteet
Petero Mataca

**Petero Mataca** (28. huhtikuuta 1933 Cawaci – 30. kesäkuuta 2014 Suva) oli fidžiläinen roomalaiskatolinen arkkipiispa. Hänet vihittiin papiksi vuonna 1959 ja nimitettiin Suvan vihkipiispaksi sekä Simininan titulaaripiispaksi 1974. Hänet konsekroi piispaksi George Hamilton Pearce, jota avustivat Pierre-Paul-Émile Martin ja Victor Frederick Foley.

Mataca sai vuonna 1976 nimityksen Suvan arkkipiispaksi, jona hän toimi, kunnes jäi eläkkeelle 2012.

## Lähteet
Isireli Naikelekelevesi

**Isireli Naikelekelevesi** (s. 17. joulukuuta 1976 Suva) on fidžiläinen entinen yleisurheilija.

Hän aloitti kilpailemisen yleisurheilussa 7-vuotiaana.

Hän kilpaili vuoden 1996 kesäolympialaisissa Atlantassa miesten 4 × 400 metrin viestijuoksussa, mutta putosi ensimmäisellä kierroksella. Hän kilpaili lisäksi 800 metrin juoksussa sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa, mutta putosi molemmilla kerroilla ensimmäisellä kierroksella jäätyään eränsä seitsemänneksi.

Hän on seitsenkertainen Tyynenmeren kisojen mitalisti. Hän voitti kultaa 800 ja 1500 metrin juoksussa vuosina 1995, 1999 ja 2003, hopeaa 800 ja 1500 metrin juoksussa vuonna 2007 ja pronssia 400 m juoksussa vuonna 2003.

## Ennätykset
Lähde:
* 300 m – 35,15 (Brisbane, 15. kesäkuuta 2001)
* 400 m – 48,86 (Brisbane, 26. maaliskuuta 2001)
* 800 m – 1:48,70 (Szombathely, 8. elokuuta 2004) – kansallinen ennätys
* 1000 m – 2:26,4 (Pirae, 14. elokuuta 1995) – kansallinen ennätys
* 1500 m – 3:53,22 (Brisbane, 9. maaliskuuta 2003)
* maili – 4:14,24 (Brisbane, 8. toukokuuta 2004) – kansallinen ennätys

## Lähteet
Ovomaltine

**Ovomaltine** on sveitsiläinen kaakaojuoma. Sveitsiläinen apteekkari Georg Wander tutki 1900-luvun alussa ohramallasta. Hänen poikansa sekoitti maltaaseen kaakaota, kananmunia ja maitoa. Näin syntyi kuuluisa kaakaojuoma, joka tunnetaan englanninkielisissä maissa nimellä Ovaltine.

Suomessa Ovomaltinea jaettiin jatkosodan aikana sotilaille lisäelintarvikkeena. Sitä toimitettiin joukoille säkkeihin pakattuna jauheena. Ovomaltinea eli *ovomaltoa* käytettiin juoman ohella jälkiruokakeiton aineksena.
## Lähteet